36 
Haakon Schetelig. 
særlig figurhøvrene, hvor hele træstykket er utnyttet til en 
komposition av plastiske dyrefigurer. Et tidlig og godt stykke 
sees som eksempel i pl.fig. 38. Den faste form blir senere to 
løver paa høvrets bue, med hodene vendt mot hverandre og 
ofte med en menneskefigur mellem sig, mens bærearmene er 
omdannet til to S-formig bøiete slanger. De ornamentale ut- 
skjæringer utnyttes da ogsaa til paa en organisk maate at 
danne de nødvendige huller for tømmer og bærestropper. Den 
oprindelige høvretype er som saadan dermed fuldstændig op- 
løst. Dekorationen kan varieres i det uendelige og konturene 
forandres efter dekorationens krav. De senere stykker er 
ogsaa ofte svake og smagløse arbeider. Særlig almindelige 
er disse høvrer i Telemarken, Valders og Hallingdal. Paa 
Vestlandet findes bare enkelte meget sene. 
Bedre bevares typens form ved de brede høvrer med plante- 
ornamenter. Dekorationen formes oftest som to brede og korte 
ranker som skyter op fra hver sin side og møtes i midten. 
Rankeornamentet falder organisk indenfor den karakteristiske 
buete kam, som derfor altid bevares. Det brede høvre med 
rankeornament hører særlig hjemme i Telemarken, hvor de er 
meget høie, og i Hallingdal hvor de er smalere. 
Ved en anden mindre talrig men ogsaa meget interesant 
gruppe av de brede høvrer er det de øieformete jernbeslag 
for tømmer og bærestropper som er efterlignet i træ — skaa- 
ret i et med høvret — og utnyttet som dekorativt motiv 
Høvrets overkant dannes da av seks brede ringer, hvorav de 
fire oprindelig bevarer sin praktiske bestemmelse (pl.fig. 45). 
Senere beholdes dette ringmotiv rent ornamentalt, mens tømmer- 
hullene anbringes paa anden maate, og omdannes paa for- 
skjellig maate. Ved det svære høvre fra Dovre nr. 260 er 
de saaledes utstyret med rudimentære dyrehoder. Der findes 
ogsaa forskjellige hybride kombinationer av denne gruppe med 
de netop omtalte figurhøvrer. 
Helt utenfor denne utviklingsrække staar jernhøvrene. De 
bestaar av flere flate jernbuer lagt konsentrisk utenom hver- 
andre og forbundet med radiære jernstænger hvis topper sky- 
ter frem og er prydet med jernbøiler, smaa løv, bjelder o. s. 
v. -— Jernhøvrenes krumning danner altid mere end en halv 
sirkel, ofte betydelig mere, og reiser sig følgelig som en for- 
holdsvis meget høi lue. De er stundom efterlignet i træ. 
